ધુમ્મસ વહેલી સવારથી લઇ સવારે 9.30 કલાક સુધી રહ્યું હતું. દરમિયાન વાતાવરણમાં વિઝ્યુબીલીટી ઘટવાને કારણે વાહન ચાકોએ પોતાના વાહનોમાં લાઇટ ચાલુ કરીને વાહન હંકારવાની નોબત આવી હતી. ધુમ્મસને કારણે વાહનચાલકોમાં અકસ્માતનો ભય સતાવતો રહ્યો હતો. નવસારીમાં ધુમ્મસીયા વાતાવરણને કારણે અને રવિવારની રજા હોય ક્રિકેટ રસીકોએ લુન્સીકુઇ મેદાનમાં ધુમ્મસીયા વાતાવરણમાં ક્રિકેટ રમવાની મજા માણી હતી.આજે તાપમાની વાત કરીએ તો મહત્તમ 30.5 ડિગ્રી નોંધાયું હતું. જ્યારે લઘુત્તમ તાપમાન ગત રોજ 13 ડિગ્રીની સરખામણીએ આજે ઘટીને 12.5 ડિગ્રી રહ્યું હતું જેના કારણે વાતાવરણમાં ઠંડક પ્રસરી હતી.સવારે ભેજનું પ્રમાણ 93 ટકા રહ્યું હતું.બપોર બાદ તે ઘટીને 28 ટકા રહ્યું હતું.પવન ઉત્તરથી પૂર્વ દિશામાં 4.0 પ્રતિ કલાકની ઝડપે ફૂકાયો હતો.